Passioneret sælger med dokumenteret succes inden for kunderelationer og salgsstrategier

Kære [virksomhedsnavn/kontakt person]

Jeg skriver for at ansøge om stillingen som sælger hos jer. Jeg er begejstret for muligheden for at bidrage til jeres succes og udnytte mine færdigheder og erfaringer inden for salg til at skabe merværdi for både virksomheden og kunderne. Jeg har læst en del om jeres virksomhed og jeg har derudover to tidligere kollegaer, som er ansat hos jer og jer har derfra udelukkende hørt positivt om jer.

Jeg har en solid baggrund inden for salgsbranchen og jeg har arbejdet som sælger i de seneste fem år hos den lignende virksomhed [tidligere virksomhed]. I denne stilling var jeg ansvarlig for flere af de opgaver, som I beskriver i stillingsopslaget. Nemlig at opbygge og vedligeholde kundeporteføljer, identificere nye salgsmuligheder og gennemføre effektive salgsstrategier. Jeg har en dokumenteret succesrate med at opnå salgsmål og levere enestående kundeservice.

Derudover kan jeg virkelig spejle mig i jeres værdier, omkring tillid og samarbejde. Det er især to værdier, som har gennemsyret mit tidligere job. Eksempelvis har jeg en naturlig evne til at opbygge langvarige kundeforhold – 90% af de kunder som jeg startede med for fem år siden, har jeg stadig den dag i dag. En af grundene til det er, at jeg er dygtig til at skabe tillid samt identificere kundens behov og deraf præsentere skræddersyede løsninger, der imødekommer dem. Derudover mener jeg, at fællesskabet med ens kollegaer er noget af det vigtigste – hvis ikke det fungerer, kan det påvirke mange ting i en negativ retning.

Min tidligere kollega har udtalt følgende om mig: *"Jeg har haft fornøjelsen af at arbejde sammen med [navn] i de seneste fem år. Hun har vist sig at være en dygtig og dedikeret sælger med en imponerende evne til at opbygge og bevare stærke kunderelationer”*

Jeg er sikker på, at mine kompetencer og erfaringer gør mig velegnet til denne stilling hos jeres virksomhed og jeg håber derfor at få lov til at drøfte mine kvalifikationer nærmere og muligheden for at bidrage til jeres virksomhed i en personlig samtale.

Med venlig hilsen,

[navn]